## Pravilnik o pravima, uvjetima i postupku za ostvarivanje prava iz zdravstvenog osiguranja

### NN 55/1990 (21.12.1990.), Pravilnik o pravima, uvjetima i postupku za ostvarivanje prava iz zdravstvenog osiguranja

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi člana 22. Statuta Republičkog fonda zdravstvenog osiguranja
i zdravstva Hrvatske ("Narodne novine", broj 48/90), Skupština
Republičkog fonda zdravstvenog osiguranja i zdravstva Hrvatske na 2. sjednici
od 4. prosinca 1990. godine, donijela je

## PRAVILNIK

### o pravima, uvjetima i postupku za ostvarivanje prava iz zdravstvenog osiguranja

I. OPĆE ODREDBE

Član 1.

Ovim Pravilnikom, prema Zakonu o zdravstvenoj zaštiti i zdravstvenom
osiguranju ("Narodne novine", broj 8/89, 33/89, 57/89, 8/90 i
31/90 - u daljnjem tekstu: Zakon) i Statutu Republičkog fonda zdravstvenog
osiguranja i zdravstva Hrvatske ("Narodne novine", broj 48/90
- u daljnjem tekstu: Statut) osiguranici Republičkog fonda zdravstvenog
osiguranja. i zdravstva Hrvatske (u daljnjem tekstu: Republički fond) osiguravaju
pravo na zdravstvenu zaštitu i druga prava iz zdravstvenog osiguranja,
pod uvjetima i po postupku propisanim ovim Pravilnikom.

Član 2.

Osiguranicima Republičkog fonda smatraju se osobe iz člana 57. do 76.
Zakona kojima je na način propisan Zakonom i ovim Pravilnikom, utvrđeno
svojstvo osiguranika u Republičkom fondu.

Član 3.

Osiguranicima Republičkog fonda osiguravaju se slijedeća prava uz uvjete
utvrđene Zakonom i ovim Pravilnikom:

- zdravstvena zaštita (pod kojom se podrazumijevaju i ortopedska i druga
pomagala), utvrdena općim aktom Republićkog fonda,

- naknada osobnog dohotka zbog privremene spriječenosti - nesposobnosti
za rad.

- naknada putnih troškova u svezi s korištenjem zdravstvene zaštite,

- novčana pomoć za opremu novorođenčeta,

- naknada pogrebnih troškova i posmrtna pomoć.

II. PRAVA IZ ZDRAVSTVENOG OSIGURANJA

1. Zdravstvena zaštita

Član 4.

Zdravstvena zaštita, koja se u okviru zdravstvenog standarda u Republici,
osigurava osiguranicima Republičkog fonda obuhvaća:

- mjere i akcije u djelatnosti primarne zdravstvene zaštite, polikliničko-konzilijarne
i bolničke zdravstvene zaštite sa neophodnom medicinskom rehabilitacijom.
te lijekove. u skladu sa Zakonom, Statutom, standardima i normativima te
zdravstvene zaštite, te općim aktom Republičkog fonda i ovim Pravilnikom;

- ortopedska i druga pomagala propisana općim aktom Republičkog fonda;

- kućno liječenje i medicinsku njegu;

- zdravstvenu zaštitu osiguranika u ustanovama socijalne zaštite;

- hitnu medicinsku pomoć, uključujući hitnu pomoć na magistralnim prometnicama
i helikoptersku službu spašavanja.

11. Zdravstvena zaštita u inozemstvu

Član 5.

Osiguranicima, koji rade ili po nekom drugom osnovu borave u inozemstvu,
osigurava se korištenje zdravstvene zaštite u inozemstvu na način i pod
uvjetima propisanim općim aktom Republičkog fonda.

Osiguranicima Republičkog fonda osigurava se i pravo na upućivanje na
liječenje u inozemstvo, na način i pod uvjetima propisanim općim aktom
Republičkog fonda.

2. Novčane naknade i pomoći

2.1. Naknada osobnog dohotka zbog privremene spriječenosti -

nesposobnosti za rad

Član 6.

Osiguranicima - radnicima, za vrijeme njihove privremene spriječenosti
- nesposobnosti za rad, osigurava se naknada osobnog dohotka u slučajevima.
pod uvjetima i na način propisan Zakonom, Statutom i ovim Pravilnikom.

Naknada osobnog dohotka zbog privremene spriječenosti - nesposobnosti
za rad. na način osiguran za osiguranike - radnike prema stavku 1. ovog
člana, osigurava se i osiguranicima - osobama, koje samostalno osobnim
radom obavljaju privrednu, odnosno, neprivrednu djelatnost (osobe iz člana
66. i 67. Zakona), ako ovim Pravilnikom nije drukčije propisano.

Član 7.

Naknada osobnog dohotka zbog privremene spriječenosti - nesposobnosti
za rad osiguraniku - radniku pripada od prvog dana, a osiguraniku - osobi
koja samostalno osobnim radom obavlja privrednu, odnosno, neprivrednu djelatnost,
od 31. dana te spriječenosti i traje do posljednjeg dana trajanja te nesposobnosti,
odnosno, do donošenja ocjene o nastanku invalidnosti.

Iznimno od stavka 1. ovog člana, kada se naknada osobnog dohotka prema
odredbama Zakona isplaćuje od prvog dana trajanja privremene spriječenosti
- nesposobnosti za rad na teret sredstava Republičkog fonda, osiguranicima
- osobama koji samostalno osobnim radom obavljaju privrednu, odnosno, neprivrednu
djelatnost, ista pripada od prvog dana njihove spriječenosti za rad.

Osiguraniku - radniku, kod kojega je uslijed bolesti ili povrede nastupila
privremena nesposobnost za rad za vrijeme trajanja radnog odnosa, produžava
se isplata naknade osobnog dohotka sve dok traje privremena sprijećenost-
nesposobnost za rad zbog te bolesti, odnosno, povrede, suglasno stavku
1. ovog člana.

Član 8.

Osiguraniku - radniku jugoslavenskom državljaninu, koji se nalazi u
inozemstvu u radnom odnosu kod jugoslavenske pravne osobe, naknada osobnog
dohotka zbog privremene spriječenosti - nesposobnosti za rad pripada suglasno
Zakonu i ovom Pravilniku, s tim, da se isplaćuje na teret sredstava Republičkog
fonda samo za vrijeme boravka osiguranika u Jugoslaviji, osim u slučaju
korištenja naknade osobnog dohotka prema članu 47. Zakona.

Osoblju na jugoslavenskim brodovima, dok se nalaze u inozemstvu, za
vrijeme privremene spriječenosti - nesposobnosti za rad naknada osobnog
dohotka na teret sredstava Republićkog fonda, pripada prema stavku 1. ovog
člana.

Iznimno od stavka 2. ovog člana. osiguranicima, koji su zbog prirode
bolesti morali napustiti brod u inozemnoj luci radi smještaja u bolnicu,
pripada naknada osobnog dohotka na teret sredstava Republičkog fonda, prema
Zakonu i ovom Pravilniku.

Član 9.

Kada se u toku liječenja osiguranika - radnika, koji prima naknadu osobnog
dohotka utvrdi, da je njegovo zdravstveno stanje poboljšano i da bi rad
sa skraćenim radnim vremenom bio koristan za brže uspostavljanje pune radne
sposobnosti liječnička komisija Republičkog fonda može odrediti da osiguranik
odredeno vrijeme radi sa skraćenim radnim vremenom, u trajanju najduže
do jedne godine.

Ako pravna osoba (poduzeće, organizacija, poslodavac i sl.) kod koje
osiguranik radi, ne omogući radniku rad sa skraćenim radnim vremenom, liječnička
komisija iz stavka 1. ovog člana, na prijedlog osiguranika - radnika, ponovno
će ocijeniti da li je osiguranik sposoban za rad s punim radnim vremenom
ili je i dalje nesposoban za rad.

Osiguraniku - radniku iz stavka 1. ovog člana, koji radi skračeno radno
vrijeme, pripada naknada osobnog dohotka za preostalo radno vrijeme do
punog radnog vremena.

Ako osiguranik - radnik za vrijerne rada sa skraćenim radnim vremenom
koristi godišnji odmor, pripada mu odgovarajući iznos naknade osobnog dohotka,
suglasno stavku 3. ovog člana i za vrijeme korištenja godišnjeg odmora.

Pravo na rad sa skraćenim radnim vremenom, prema stavku 1. ovog člana,
ne pripada osiguranicima - osobama koje samostalno osobnim radom obavljaju
privrednu, odnosno, neprivrednu djelatnost.

Član 10.

Osiguraniku - radniku koji je u vrijeme spriječenosti za rad stavljen
u pritvor ili istražni zatvor, u vezi s pokrenutim krivičnim postupkom,
pripada naknada osobnog dohotka u visini jedne trećine naknade, a ako izdržava
porodicu u visini jedne polovine pripadajuće naknade. Tako umanjena naknada
pripada osiguraniku - radniku, dok traje spriječenost za rad i dok traje
pritvor ili istražni zatvor.

Osiguraniku iz stavka 1. ovog člana kad bude otpušten iz pritvora ili
istražnog zatvora, jer je postupak protiv njega pravomoćnom presudom obustavljen,
ili pravomoćnom presudom oslobođen od optužbe, ili je optužba odbijena,
ali ne zbog nenadležnosti suda, isplatit će se obustavljeni dio naknade
osobnog dohotka.

Član 11.

Osiguraniku - radniku koji se nalazi na izdržavanju kazne zatvora ili
u ustanovi, radi provođenja mjere obaveznog čuvanja i liječenja, ne pripada
za to vrijeme naknada osobnog dohotka.

Osiguraniku - radniku koji je privremeno udaljen iz organizacije ili
s rada kod poslodavca, ne pripada naknada osnbnog dohotka, ako poslije
udaljenja postane privremeno nesposoban za rad

2.1.1. Naknada osobnog dohotka zbog njege člana porodice osiguranika

Član 12.

Pravo na naknadu osobnog duhotka za vrijeme privremene spriječenosti
za rad zbog njege člana uže porodice mlađeg od 7 godina, pripada osiguraniku
- radniku najduže do 15 dana, za svako pojedino akutno oboljenje.

Vrijeme jednokratne sprijećenosti za rad iz stavka 1. ovog člana, može
se produžiti najviše do 30 kalendarskih dana samo u slučajevima oboljenja:
febrilni bronhitis naročito spastički, upala pluća i porebrice s temperaturom
i eksudatom, akutna upala zglobova, akutno oboljenje srca i bubrega, egzarcebracija
bolesti centralnog živčanog sistema, bolesti probavnog trakta teže naravi,
stanja nakon bolničkog liječenja koja se sporo oporavljaju, zarazne bolesti
kad nije izvršena hospitalizacija, a teže su naravi (šarlah, ospice, hripavac),
u slučaju kad se bolesnik nalazi u stanju prije smrti, u slučaju distrofije
i srodnih mišićnih i neuromišićnih oboljenja.

Član 13.

Pravo na naknadu osobnog dohotka zbog privremene spriječenosti za rad
zbog njege člana uže porodice starijeg od 7 do 15 godina života, može trajati
najviše 14 kalendarskih dana, a za ostale članove uže porodice ili bračnoga
druga - porodilju, najviše 7 kalendarskih dana za pojedino akutno oboljenje,
pod uvjetima:

- da liječnik koji liječi oboljelo dijete, odnosno, člana uže porodice
utvrdi da je oboljelom djetetu, odnosno, članu uže porodice potrebna njega,

- da osiguranik živi u zajedničkom domaćinstvu sa oboljelim članom uže
porodice,

- da osiguranik nema drugih članova domaćinstva koji bi mogli pružati
njegu oboljelom djetetu ili članu uže porodice.

Vrijeme jednokratne spriječenosti za rad iz stavka 1. ovog člana može
se produžiti i to:

- za djecu od 7 do 15 godina života najviše do 30 kalendarskih dana,
samo za oboljenja predviđena u članu 12. stavak 2. ovog Pravilnika,

- za ostale članove uže porodice ili bračnog druga - porodilju najviše
do 14 kalendarskih dana, samo u slučajevima oboljenja i to: upale pluća
sa komplikacijom, upale porebrice sa temperaturom i eksudatom, akutne upale
zglobova, dekompenzirane bolesti srca, težih oblika oboljenja bubrega,
u slučaju distrofije i srodnih mišićnih i neuromišićnih oboljenja, krvarenja
i perforacije čira želuca, bolesti probavnog trakta teže naravi, stanja
nakon liječenja u bolnici koja se teže oporavljaju (rekonvalescencija),
teže forme TBC pluća sa krvarenjem, u slučaju kada se bolesnik nalazi u
stanju prije smrti i komplikacija iza poroda.

Član 14.

Iznimno od odredbe člana 12. i 13. ovog Pravilnika, jednokratna spriječenost
za rad za oboljelo dijete do 15 godina života, može se produžiti najviše
do 60 kalendarskih dana u slijedećim slučajevima oboljenja: meningoencephalitis,
heptatitis virosa, maligna oboljenja, politraume i stanja poslije teških
operacija.

Produženje jednokratne spriječenosti za rad, iz stavka 1. ovog člana,
odobrava liječnićka komisija Republičkog fonda.

Član 15.

Pravo na naknadu osobnog dohotka za njegu člana oboljelog djeteta, odnosno,
drugog člana uže porodice, ne pripada:

- osiguraniku - radniku za vrijeme korištenja godišnjeg odmora, plaćenog
ili neplaćenog dopusta.

2.1.2. Naknada osobnog dohotka ze vrijeme trudnoće

i porođaja

Član 16.

Osiguranice - radnice imaju pravo na naknadu osobnog dohotka za vrijeme
korištenja prava iz člana 47. Zakona u trajanju i visini propisanoj tim
Zakonom i to od prvog dana korištenja tog prava, na teret sredstava Republičkog
fonda.

Suglasno stavku 1. ovog člana, pravo na naknadu osobnog dohotka pripada
i osiguranicama koje su prema ocjeni izabranog liječnika započele dopust
zbog trudnoće i porođaja prije razdoblja od 45 dana prije porođaja.

Član 17.

Osiguranice - osobe, koje samostalno osobnim radom obavljaju privrednu,
odnosno, neprivrednu djelatnost, imaju pravo na naknadu osobnog dohotka
za vrijeme trudnoće i porođaja u trajanju od 180 dana neprekidno na teret
sredstava Republičkog fonda.

2.1.3. Način utvrđivanja i valorizacije (povećanja) osnovice ze naknadu
osobnog dohotka

2.1.3.1. Opće odredbe

Član 18.

Naknada osobnog dohotka zbog privremene spriječenosti - nesposobnosti
za rad utvrđuje se i obračunava na način propisan Zakonom i ovim Pravilnikom.

Pod privremenom spriječenošću - nesposobnošću za rad, prema stavku 1.
ovog člana, smatra se svako odsustvovanje s rada, odnosno, prestanak obavljanja
djelatnosti, zbog koje osiguraniku, prema odredbama Zakona pripada, pravo
na naknadu osobnog dohotka.

Član 19.

Osnovica za obračun naknade osobnog dohotka zbog privremene spriječenosti
- nesposobnosti za rad utvrđuje se kao satna ili dnevna osnovica, zavisno
od izvršene preraspodjele radnog vremena osigurnika - korisnika te naknade.

Član 20.

Osiguranicima - osobama, koje samostalno osobnim radom obavljaju privrednu,
odnosno, neprivrednu djelatnost, naknada osobnog dohotka zbog privremene
spriječenosti - nesposobnosti za rad pripada za radne dane u tjednu, a
obračunava se kao prosječna dnevna naknada.

Tjedan, u smislu odredbe ovog člana, ima šest radnih dana.

2.1.3.2. Osnovica za utvrđivanje naknade osobnog dohotka

Član 21.

Osnovicu za utvrđivanje naknade osobnog dohotka zbog privremene spriječenosti
- nesposobnosti za rad (u daljnjem tekstu: osnovica za naknadu) čini osobni
dohodak koji je osiguraniku isplaćen za mjesec, koji prethodi mjesecu u
kojem je nastupio slučaj na temelju kojeg se stječe pravo na naknadu.

Pod isplaćenim osobnim dohotkom iz stavka 1. ovog člana smatra se:

1. osobni dohodak isplaćen po svim osnovama i mjerilima općeg akta kojim
je utvrđena raspodjela osobnih dohodaka, uključujući i isplaćeni borački
dodatak.

2. osobni dohodak isplaćen po osnovi periodičnog obračuna ili po osnovi
obračunatih razlika osobnog dohotka (retroaktivna promjena vrijednosti
poslova radnog mjesta), u dijelu koji se odnosi na mjesec na osnovi kojeg
se utvrđuje osnovica za naknadu,

3. naknada osobnog dohotka isplaćena za vrijeme odsustvovanja s rada
u smislu propisa o radnim odnosima (godišnji odmor, plaćeni dopust i sl.).

Član 22.

Osnovica za naknadu, utvrđena prema članu 21. i 24. ovog Pravilnika,
od koje je izvršen obračun i isplata naknade osobnog dohotka, konačna je
i ne može se mijenjati.

Iznimno od stavka 1. ovog člana, kada je osnovica za naknadu utvrđena
na osnovi pogrešnih ili nepotpunih podataka, odnosno, kada u času njezinog
utvrđivanja nisu uzeti svi podaci o primanjima navedeni u članu 21. ovog
Pravilnika, koja su osiguraniku - korisniku naknade isplaćeni do momenta
dospijeća isplate, tako obračunate naknade osobnog dohotka, osiguranik
- korisnik naknade osobnog dohotka, može tražiti ponovno utvrđivanje osnovice
za naknadu i pripadajući iznos naknade od tako utvrđene osnovice za naknadu.

Pod dospijećem isplate prema stavku 2. ovog člana, podrazumijeva se
posljednji dan u mjesecu za koji se obračunava naknada osobnog dohotka,
odnosno, dan dospijeća isplate osobnih dohodaka u poduzeću osiguranika
- korisnika naknade za odnosni mjesec.

Član 23.

U osnovicu za naknadu ne uzimaju se:

1. primanja, koja je osiguranik primio kao osobni dohodak, a nisu ostvarena
po osnovama i mjerilima utvrđenim općim aktom poduzeća i druge pravne osobe
o raspodjeli osobnog dohotka; odnosno, drugim propisima (dopunski rad);

2. primanja, koja je osiguranik primio prema propisima o zdravstvenom,
te mirovinskom i invalidskom osiguranju;

3. nagrade za poslove obavljene izvan redovnih poslova i radnih zadataka
koje osiguranik obavlja i posebne nagrade u znak priznanja, bez obzira
na to, jesu li u općem aktu poduzeća i druge pravne osobe određene ili
nisu određene kao osnove za raspodjelu osobnog dohotka;

4. primanja u ime naknade troškova (terenski dodatak, naknada za odvojeni
život i sl.).

Član 24.

Ako osiguraniku - radniku nije isplaćen osobni dohodak za mjesec koji
prethodi mjesecu u kojem je nastupio slučaj na temelju kojeg se stječe
pravo na naknadu (u daljnjem tekstu: osigurani slučaj), kao osnovica za
naknadu uzima se osobni dohodak pripadajući za tekući mjesec, odnosno,
ostvaren do dana nastanka osiguranog slučaja.

Član 25.

Osiguranicima - osobama koje samostalno osobnim radom obavljaju privrednu,
odnosno, neprivrednu djelatnost i osiguranicima - radnicima zaposlenim
kod tih osoba i drugih privatnih poslodavaca, kao osobni dohodak za utvrđivanje
osnovice za naknadu uzima se osnovica osiguranja na osnovi koje se obračunavaju
i plaćaju doprinosi za zdravstveno osiguranje tih osiguranika.

Osnoviea za naknadu osiguranika iz stavka 1. ovog člana, utvrđuje se
suglasno odredbama ovog Pravilnika.

Osnovica za naknadu utvrdena prema stavku I. ovog člana, ne može biti
manja od važećeg zajamčenog osobnog dohotka u Republici, niti veća od peterostrukog
iznosa tog zajamčenog osobnog dohotka.

Član 26.

Osnovica za naknadu utvrdena prema odredbama ovog Pravilnika. služi
za obračun naknade osobnog dohotka za sve vrijeme trajanja neprekidne spriječenosti
- nesposobnosti za rad.

Pod neprekidnom spriječenošću - nesposohnošću za rad, prema stavku 1.
ovog člana, smatra se kontinuirano trajanje te spriječenosti zbog istoga
uzroka spriječenosti za rad i bez ijednog dana njenog prekida. odnosno
s prekidom jednog ili najviše do 30 dana, kada je do ponovne nesposobnosti
za rad došlo zbog iste bolesti, povrede ili stanja prema šifri međunarodne
klasifikacije bolesti (nastavno trajanje privremene nesposobnosti za rad.

Pod uzrokom spriječenosti za rad, u smislu stavka 2. ovog člana, podrazumijeva
se bolest, neovisno o njenoj šifri po međunarodnoj klasifikaciii bolesti,
te svaki drugi pojedinačni razlog odsustvovanja s rada za koji prema Zakonu
osiguraniku pripada pravo na naknadu osobnog dohotka (dopust, njega člana
uže porodice, pratnja).

U slučaju iz stavka 2. ovog člana, naknada osobnog dohotka obračunava
se i isplaćuje od iste osnovice za naknadu i na teret istog obveznika isplate
te naknade u visini i trajanju propisanom Zakonom, općim aktom poduzeća
i drugih pravnih osoba te ovim Pravilnikom.

Član 27.

Podaci o isplaćenom osobnom dohotku koji služi za utvrđivanje osnovice
za naknadu, iskazuju se na obrascu

Potvrda o osobnom dohotku koji je sastavni dio ovog Pravilnika.

Podatke u obrazac iz stavka 1. ovog člana unosi ovlaštena osoba u Poduzeću
i isti dostavlja neposredno ili preko osiguranika - korisnika naknade osobnog
dohotka Republičkom fondu, ako se na teret Republičkog fonda obavlja isplata
pripadajućeg iznosa naknade osobnog dohotka, a za ostale osiguranike -
korisnike naknada Stručna služba Republičkog fonda.

2.1.3.3. Način valorizacije (povećanja) osnovice za naknadu osobnog
dohotka

Član 28.

Osiguraniku - korisniku naknade osobnog dohotka, kojemu se naknada osobnog
dohotka obračunava i isplaćuje od iste osnovice za naknadu neprekidno u
trajanju propisanom Zakonom, osnovica za naknadu preračunat će se na odgovarajući
viši iznos i od tako povećane osnovice ponovno odrediti pripadajuća naknada
osobnog dohotka, ako je ispunjen Zakonom propisani uvjet za valorizaciju
(povećanje) osnovice.

U slučaju iz stavka 1. ovog člana osnovica za naknadu valorizirat (povećat)
će se:

1. osiguraniku - radniku zaposlenom u poduzeću ili kod druge pravne
osobe, za onoliko postotaka, za koliko je porastao prosjek osobnih dohodaka
radnika u odnosnom poduzeću ili drugoj pravnoj osobi u vremenu trajanja
neprekidne spriječenosti - nesposobnosti za rad osiguranika - radnika,
prema istom prosjeku utvrđenom za prethodno obraćunsko razdoblje;

2. osiguraniku - osobi koja samostalno osobnim radom obavlja privrednu,
odnosno, neprivrednu djelatnost I osiguraniku - radniku zaposlenom kod
tih osoba i drugih privatnih poslodavaca, za onoliko postotaka, za koliko
je porastao prosjek osobnih dohodaka zaposlenih u društvenom sektoru privrede
u Republici, u vremenu trajanja neprekidne spriječenosti - nesposobnosti
za rad odnosnih osiguranika korisnika naknade osobnog dohotka, prema istom
prosjeku utvrđenom za prethodno obračunsko razdoblje.

Pod obračunskim razdobljem prema stavku 2. ovog člana, smatra se razdoblje
neprekidnog trajanja privremene spriječenosti - nesposobnosti za rad osiguranika
-korisnika naknade osobnog dohotka, odnosno, razdoblje za koje je utvrđena
osnovica za naknadu prema članu 21. i 24. ovog Pravilnika, čijom usporedbom
se utvrđuje postotak za valorizaciju (povećanje) osnovice za naknadu (valorizacijski
koeficijent).

Član 29.

Kod izračunavanja prosječnog osobnog dohotka zaposlenih radi utvrđivanja
valorizacijskog koeficijenta prema članu 28. stavku 2. točki 1. ovog Pravilnika,
iznosi osobnog dohotka isplaćeni po osnovi periodičnih obračuna, odnosno,
završnog računa ili po osnovi obračunatih razlika osobnog dohotka (retroaktivna
promjena vrijednosti poslova radnog mjesta) uzimaju se u svojoj alikvotnoj
vrijednosti zavisno od broja mjeseci obračunskog razdoblja za koje je ta
isplata izvršena, pod uvjetom da je njihova isplata izvršena u roku propisanom
članom 22. stavkom 3. ovog Pravilnika.

Član 30.

Osiguraniku - radniku, kojem je za vrijeme korištenja naknade osobnog
dohotka zbog privremene spriječenosti - nesposobnosti za rad prestao radni
odnos ili mu se valorizacija (povećanje) osnovice za naknadu ne može izvršiti
suglasno odredbi člana 28. stavka 2. točke 1. ovog Pravilnika, osnovica
za naknadu valorizirat (povećat) će se prema odredbi člans 28. stavka 2.
točke 2. ovog Pravilnika.

Član 31.

Ako valorizacija (povećanje) osnovice za naknadu nije izvršena prema
članu 28. ovog Pravilnika, zbog toga što je porast osobnih dohodaka bio
manji od Zakonom propisanog postotka, valorizacija (povećanje) osnovice
za naknadu, izvršit će se po ispunjenju uvjeta za valorizaciju (povećanje)
nakon proteka narednih razdoblja od tri mjeseca neprekidnog primanja naknade
osobnog dohotka od iste osnovice za naknadu, s tim, da tako povećana naknada
osobnog dohotka pripada od prvog narednog dana od dana ispunjenja uvjeta
za valorizaciju (povećanje).

U slučaju iz stavka 1. ovog člana osnovica za naknadu povećava se za
onoliko postotaka, za koliko je porastao prosjek osobnih dohodaka zaposlenih,
prema odredbi člana 28. stavka 2. točke 1. i 2. ovog Pravilnika, u vremenu
neprekidnog trajanja privremene spriječenosti - nesposobnosti za rad osiguranika-korisnika
naknade osobnog dohotka, prema istom prosjeku utvrđenom za prethodno obračunsko
razdoblje.

Član 32.

Povećanje naknade osobnog dohotka prema članu 28. do 31. ovog Pravilnika,
izvršit će po službenoj dužnosti Stručna služba Republičkog fonda, odnosno,
poduzeća ili druga pravna osoba, kada prema odredbi Zakona obavlja obračun
i isplatu naknade osobnog dohotka na teret sredstava Republičkog fonda,
a na osnovi podataka o kretanju prosjeka osobnih dohodaka zaposlenih u
odnosnim obračunskim razdobljima, danim u obrascu VON koji je sastavni
dio ovog Pravilnika.

Kada povećanje naknade osobnog dohotka (valorizaciju osnovice za naknadu)
obavlja Republički fond, podatke o kretanju prosjeka osobnih dohodaka zaposlenih
dužno je Republičkom fondu dostaviti na obrascu iz stavka 1. ovog člana
poduzeće, odnosno, druga pravna osoba neposredno, ili preko osiguranika
- korisnika naknade osobnog dohotka, odnosno, dužan ih je sam Republički
fond pribaviti od nadležne službe statistike.

2.1.4. Visina naknade osobnog dohotka

2.1.4.1. Opće odredbe

Član 33.

Visina naknade osobnog dohotka zbog privremene spriječenosti - nesposobnosti
za rad određuje se u postotku od osnovice za naknadu, propisanom Zakonom
i ovim Pravilnikom.

Član 34.

Iznos naknade osobnog dohotka zbog privremene spriječenosti - nesposobnosti
za rad, utvrđen prema odredbama Zakona i ovog Pravilnika, kao mjesečni
iznos za puno radno vrijeme, ne može iznositi manje od iznosa zajamčenog
osobnog dohotka važećeg za mjesec za koji pripada naknada osobnog dohotka.

2.1.4.2. Visina naknade osobnog dohotka

Član 35.

Kada se naknada osobnog dohotka isplaćuje iz sredstava Republičkog fonda
i iz sredstava osobe koja samostalno osobnim radom obavlja privrednu, odnosno,
neprivrednu djelatnost, te drugih privatnih poslodavaca, za osiguranike
- radnike zaposlene kod tih osoba, visina naknade iznosi:

1. U slučajevima iz točke 1. i 2. člana 43. Zakona:

a) 90% od osnovice za naknadu za prvih 30 dana spriječenosti za rad
osiguranika - radnika zaposlenog kod osobe koja samostalno osobnim radom
obavlja privrednu, odnosno, neprivrednu djelatnost, te drugog privatnog
poslodavca,

b) 90% od osnovice za naknadu od 8-og do 30-og dana sprijećenosti za
rad osiguranika - radnika zaposlenog u, zaštitnim organizacijama te osiguranika
- radnika invalida (toč. 2 stavak 1. i stavak 2. člana 50. Zakona),

c) 90% od osnovice za naknadu od 31-og dana do 60-og dana privremene
spriječenosti za rad,

d) 100% od osnovice za naknadu od 61-og dana i dalje, dok traje privremena
spriječenost za rad.

2. U slučaju iz točke 3. člana 43. Zakona, 90% od osnovice za naknadu
za sve vrijeme trajanja privremene spriječenosti za rad.

3. U slučaju iz toćke 4. člana 43. Zakona. 100% od osnovice za naknadu
za sve vrijeme trajanja privremene spriječenosti za rad.

4. U slučajevima iz točke 2. stavka 1. člana 46. Zakona:

a) 80% od osnovice za naknadu za prvih sedam dana spriječenosti za rad,

b) 90% od osnovice za naknadu od 8-og dana i dalje, dok traje privremena
spriječenost za rad.

5. U slučajevima iz točke I. stavka 1. člana 46. Zakona:

- za njegu djeteta od 3 do 7 godina starosti, 90% od osnovice za naknadu
od prvog dana spriječenosti za rad.

Član 36.

Osiguranicima osobama koje samostalno osobnim radom obavljaju privrednu
djelatnost, iznimno od odredbe člana 35. ovog Pravilnika, visina naknade
osobnog dohotka zbog privremene spriječenosti - nesposobnosti za rad pripada
u visini od 70% od osnovice za naknadu za sve vrijeme dok ne navrše staž
prethodnog osiguranja u trajanju od 6 mjeseci neprekidno ili 9 mjeseci
s prekidima u posljednjih 12 mjeseci.

Član 37.

Kada pravo na naknadu osobnog dohotka prema odredbama Zakona, Statuta
i ovog Pravilnika osiguraniku pripada u opsegu manjem od propisanog posebnim
propisima, osiguraniku se određuje to pravo prema posebnim propisima.

Sredstva za pokriće razlike između naknade osobnog dohotka koje pripada
po Zakonu, Statutu i ovom Pravilniku i iznosa naknade po posebnim propisima,
osiguravaju se iz sredstava namijenjenih za zaštitu tih osiguranika prema
posebnim propisima i nadoknađuju se Republićkom fondu.

Član 38.

Visina naknade osobnog dohotka propisana Zakonom i članom 35. ovog Pravilnika
pripada osiguraniku - osobi koja samostalno osobnim radom obavlja privrednu
djelatnost, ako je za trajanja privremene spriječenosti za rad kod nadležnog
organa općine privremeno odjavila obavljanje djelatnosti.

Osiguraniku - osobi iz stavka I. ovog člana, koji nije privremeno odjavio
obavljanje svoje privredne djelatnosti, pripada naknada osobnog dohotka
u visini od 70% od osnovice za naknadu za sve vrijeme trajanja privremene
spriječenosti za rad.

U slučaju kad se naknada osobnog dohotka utvrđuje prema stavku 2. ovog
člana, iznos naknade osobnog dohotka može, iznimno članu 36. ovog Pravilnika
i od odredbe člana 34. ovog Pravilnika, biti manji od iznosa zajamčenog
osobnog dohotka važećeg za mjesec za koji pripada odnosna naknada.

2.2. Naknada putnih troškova u vezi s korištenjem zdravstvene zaštite

22. Opće odredbe

Član 39.

Naknada putnih troškova u vezi s korištenjem zdravstvene zaštite koja
se osiguranicima osigurava u Republičkom fondu obuhvaća:

1. naknadu za troškove prijevoza,

2. naknadu za troškove prehrane i smještaja (dnevnica) za vrijeme putovanja
i boravka u drugom mjestu.

Član 40.

Naknada putnih troškova pripada osiguraniku u slučaju kad:

1. su od organizacije zdravstva, zdravstvenog radnika, liječnićke komisije,
odnosno, Stručne službe Republičkog fonda upućeni ili pozvani u drugo mjesto
u vezi s ostvarivanjem prava po Zakonu, Statutu, ovom Pravilniku ili drugom
općem aktu Republičkog fonda;

2. moraju putovati iz mjesta zaposlenja, odnosno boravka, u kojem nema
Iiječnika, odnosno, organizacije zdravstva, koja im treba pružiti odgovarajuću
zdravstvenu uslugu, do najbližeg liječnika, odnosno, organizacije zdravstva
u drugom mjestu.

Član 41.

Naknada putnih troškova pripada osiguraniku za pratioca ako je po ocjeni
liječnika, organizacije zdravstva ili liječnićke komisije Republičkog fonda,
osiguraniku upućenom na liječenje ili pregled u drugo mjesto, potreban
pratilac za vrijeme putovanja i boravka u drugom mjestu.

Ako se na liječenje ili liječnićki pregled u drugo mjesto upućuje dijete
osiguranika, smatra se, da je pratilac potreban, ako je dijete mlađe od
15 godina.

Ako za vrijeme liječenja osiguranika u bolničkoj organizaciji zdravstva,
na osnovi suglasnosti liječnićke komisije Republičkog fonda, bolravi i
pratilac, troškove smještaja i prehrane pratioca u toj organizaciji snosi
Republički fond.

Član 42.

Naknada troškova prijevoza pada na teret sredstava Republičkog fonda
i kada je prijevoz osiguranika izvršen radi primitka u organizaciju zdravstva,
otpremanja iz organizacije zdravstva ili premještaja iz jedne u drugu organizaciju
zdravstva u mjesto zaposlenja odnosno stalnog ili privremenog boravka osiguranika,
ako je potreba prijevoza uvjetovana zdravstvenim stanjem osiguranika, a
tu potrebu je utvrdio liječnik, organizacija zdravstva u kojoj je osiguranik
lijećen ili liječnićka komisija Republičkog fonda.

Odredba stavka 1. ovog člana primjenjuje se i kad se osiguranik, kome
se zdravstvena zaštita osigurava u inozemstvu suglasno odredbi člana 5.
stavka 1. ovog Pravilnika, prevozi iz inozemstva i ako je potrebu prijevoza
radi povratka u zemlju utvrdila liječnićka komisija Republičkog fonda.

Član 43.

Naknada za troškove prehrane i smještaja za vrijeme putovanja i boravka
u drugome mjestu u vezi s korištenjem zdravstvene zaštite (dnevnica), osiguraniku
i njegovom pratiocu pripada pod uvjetima i u visini propisanoj općim aktom
Republičkog fonda.

Iznos dnevnice propisan prema stavku 1. ovog člana umanjuje se za 50%
kad se dnevnica utvrđuje za dijete člana porodice osiguranika mlađeg od
7 godina života.

2.22 Naknada za troškove prijevoza

Član 44.

Osiguranicima koji su od organizacije zdravstva, zdravstvenog radnika
ili Republičkog fonda upućeni ili pozvani u drugo mjesto u svezi s ostvarivanjem
prava iz ovog Pravilnika, pripada naknada troškova prijevoza prema najkraćoj
relaciji, po najnižoj cijeni za redovna prijevozna sredstva javnog saobraćaja.

Osiguraniku se naknađuju troškovi prijevoza za skuplje prijevozno sredstvo
javnog saobraćaja (brzi ili ekspresni vlak, autobus, avion i sl.), ako
su ukupni putni troškovi niži od troškova koji bi nastali da je osiguranik
koristio najjeftinije prijevozno sredstvo.

Član 45.

Liječnička komisija Republičkog fonda može u pojedinim slučajevima,
a na prijedlog zdravstvenog radnika, odnosno, organizacije zdravstva s
obzirom na zdravstveno stanje osiguranika ili dužinu puta, odobriti i upotrebu
povoljnijeg načina prijevoza od standardnog (npr. posebni uvjeti prijevoza,
posebno prijevozno sredstvo i sl.).

Iznimno od stavka 1. ovog člana, kad se radi o hitnom slučaju, zdravstveni
radnik može odrediti povoljniji način prijevoza i bez prethodnog odobrenja
liječnićke komisije Republičkog fonda.

Osiguranik, kojem je odobren ili određen povoljniji način prijevoza,
dužan je za naknadu prijevoznih troškova priložiti dokaz o korištenju tog
prijevoznog sredstva.

Član 46.

Osiguraniku, koji je morao putovati iz mjesta rada, odnosno, boravka
do najbližeg liječnika. odnosno, organizacije zdravstva u drugom mjestu,
radi korištenja odgovarajuće zdravstvene zaštite, pripada naknada za troškove
prijevoza pod uvjetom:

- da je udaljenost od mjesta polaska do mjesta najbližeg lijećnika,
odnosno. organizacije zdravstva u drugom mjestu veća od 25 km prema službenom
daljinomjeru.

- da je liječnik, koji je izvršio pregled potvrdio da je prQledżHio
neophodno potreban.Član 47.Naknada za troškove prijevoza u vezi s korištenjem
zdravstvene zaštite pripada za redovno sredstvo javnog saobraćaja.Ako od
mjesta polaska do najbližeg liječnika, odnosno, organizacije zdravstva
u drugom mjestu ne saobraća javno prijevozno sredstvo, ili saobraća samo
djelomično, osiguraniku, koji je koristio neko drugo prijevozno sredštvo
nadoknađuju se troškovi prijevoza u vrijednosti dinara po prijeđenom kilometru,
propisani općim aktom Republičkog fonda.

Član 48.

Osiguranik ima pravo na prijevoz kolima hitne pomoći, odnosno, sanitetskim
kolima u slijedećim slučajevima:

1. oboljenja ili povrede, kada je potrebno da se osiguranik kao hitan
slučaj preveze u organizaciju zdravstva radi spašavanja života i pružanja
hitne pomoći,

2. porođajnih trudova,

3. kada se osiguranik zbog zdravstvenog stanja mora prevesti na liječnićki
pregled ili liječenje u bolničku organizaciju zdravstva, odnosno, kada
se iz takve organizacije otpušta radi kućne njege ili daljnjeg liječenja.

Osiguraniku koji u slučajevima iz stavka 1. ovog člana koristi auto-taksi,
za prijevoz može se odobriti naknada troškova prijevoza takvim sredstvom,
ako nadležni izabrani liječnik utvrdi da je takav prijevoz bio neophodno
potreban.

Član 49.

Pri podnošenju zahtjeva za naknadu putnih troškova osiguranik je dužan
pružiti dokaz o datumu i satu primitka na pregled, odnosno, liječenje i
o datumu i satu kada je završen liječnički pregled ili liječenje.

Član 50.

Osiguraniku ne pripada pravo na naknadu putnih troškova u slučajevima
putovanja od mjesta stanovanja, odnosno, boravka, radi korištenja zdravstvene
zaštite u mjesto njegova rada, ako za vrijeme trajanja liječenja od poduzeća
ili druge pravne osobe prima naknadu za troškove putovanja od mjesta stanovanja,
odnosno, boravka do mjesta rada.

Pravo na naknadu putnih troškova na teret sredstava Republičkog fonda,
osiguraniku ne pripada u slučaju korištenja specifične zdravstvene zaštite.

2.3.Pomoć za opremu novorođenčeta

Član 51.

Osiguraniku, suglasno odredbama Zakona i Statuta Republičkog fonda pripada
pravo na pomoć za opremu za svako novorođenče i to:

1. osiguraniku - ženi,

2. osiguraniku - muškarcu za slučaj porođaja ma koje ženske osobe koja
je zdravstveno osigurana kao član njegove porodice.

Pomoć za opremu novorođenčeta pripada i:

1. za dijete rođeno u roku od 10 mjeseci od dana smrti osiguranika,
odnosno, poslije razvoda braka s osiguranikom kome pripada ova pomoć,

2. za dijete rođeno izvan braka ako je očinstvo utvrđeno na osnovi priznanja
ili sudskog ustanovljenja,

3. za usvojeno dijete do 12 mjeseci starosti, ako za to dijete pomoć
nije već ranije isplaćena.

Član 52.

Pomoć za opremu novorođenčeta isplaćuje se majci ili osiguraniku i to
u pravilu unaprijed na osnovi ocjene nadležnog lijećnika da će do porođaja
vjerojatno doći u roku od mjesec dana od dana davanja ocjene.

U slučajevima iz stavka 2. člana 52. ovog Pravilnika, pomoć za opremu
novorođenčeta isplaćuje se roditelju, odnosno, usvojitelju djeteta, kod
kojega se dijete nalazi na uzdržavanju.

Član 53.

Pomoć za opremu novorođenčeta osiguranicima pripada u visini zajamčenog
osobnog dohotka u Republici važećeg za mjesec u kojem se obavlja isplata
te pomoći, kada se isplata obavlja prije dana rođenja djeteta, odnosno,
važećeg za mjesec rođenja djeteta, kada se isplata obavlja poslije dana
rođenja djeteta.

2.4.Primanja za slučaj smrti

2. 4.1. Opća odredba

Član 54.

Osiguranicima, suglasno odredbama Zakona i Statuta Republičkog fonda,
pripada pravo na naknadu pogrebnih troškova i pravo na posmrtnu pomoć.

Novčana naknada iz stavka 1. ovog člana pripada i ako je smrt nastupila
u roku 30 dana od prestanka svojstva osiguranika.

2.4.2. Naknada pogrebnih troškova

Član 55.

Naknada pogrebnih troškova isplaćuje se osobi koja izvršila sahranu
umrlog osiguranika ili člana porodice osiguranika.

Član 56.

Naknada pogrebnih troškova pripada u visini peterostrukog iznosa zajamčenog
osobnog dohotka u Republici, važećeg na dan smrti osiguranika.

Iznos naknade pogrebnih troškova iz stavka 1. ovog člana, ne može biti
veći od iznosa stvarnih troškova pogreba iz ispostavljenog računa.

Član 57.

Naknada pogrebnih troškova za osiguranika umrlog za vrijeme boravka
u inozemstvu i tamo sahranjenog, pripada u visini stvarno potrebnih troškova
sahrane u mjestu u kojem je osiguranik umro.

2.4.3. Posmrtna pomoć

Član 58.

U slučaju smrti osiguranika koji po Zakonu ima pravo na naknadu osobnog
dohotka, članovima njegove porodice pripada posmrtna pomoć u jednostrukom
iznosu, u visini mjesečne osnovice za naknadu osobnog dohotka.

U slučaju smrti osiguranika - korisnika mirovine, odnosno, prava na
profesionalnu rehabilitaciju i zapošljavanje, članovima porodice tih osoba
pripada posmrtna pomoć u visini jednomjesečne posijednje rnirovine, odlkosnu,novčane
naknade.

Pravo na posmrtnu pomoć: pripada i članovima poljoprivrednog domaćinstva
u slučaju smrti osiguranika poljoprivrednika i to u visini zajamčenog osobnog
dohotka važećeg u Republici na dan smrti osiguranika.

III. OSTVARIVANJE I ZAŠTITA PRAVA IZ ZDRAVSTVENOG OSIGURANJA

1. Utvrđivanje svojstva osiguranika

Član 59.

Prava iz zdravstvenog osiguranja utvrđena Zakonom, Statutom i ovink
Pravilnikom pripadaju osiguranicima od dana utvrđivanja svojstva osiguranika.

Svojstvo osiguranika dokazuje se posebnom ispravom (u daljnjem tekstu:
iskaznica).

Član 60.

Svojstvo osiguranika utvrđuje Ispostava Republičkog fonda na osnovi
propisane prijave koju podnosi poduzeće ili druga organizacija. poslodavac
ili sam osiguranik.

Ako Ispostava Republkčkog fonda kojoj je podnijeta prijava, ne prihvati
podnijetu prijavu ili utvrdi svojstvo osiguranika po nekom drugom osnovu,
o tome donosi pismeno rješenje, koje dostavlja podnosiocu prijave i zainteresiranoj
osobi.

Protiv rješenja iz stavka 2. i 3. ovog člana, može se izjaviti žalba
Direkciji Republičkog fonda.

Član 61.

Svojstvo osiguranika - osobe, koja samostalno osobnim radom obavlja
neprivrednu djelatnost (član 66. točka 1. i 2. Zakona) utvrđuje Ispostava
Republičkog fonda na osnovi prijave na osiguranje, koju podnosi nadležno
udruženje ili sam osiguranik, uz dokaz o upisu svoje djelatnosti kod nadležnog
organa, udruženja ili druge organizacije.

Svojstvo osiguranika za osobe iz člana 66. toćke 3. Zakona može se utvrditi
osobi, kojoj je rješenjem nadležnog organa uprave odobreno obavljanje profesionalne
djelatnosti.

Osiguranici iz stavka t. i 2. ovog člana. uz prijavu na zdravstveno
osiguranje, moraju podnijeti i liječničku svjedodžbu o sposobnosti za obavljanje
profesionalne djelatnosti.

Svojstvo osiguranika iz stavka 1. i 2: ovog člana, može se utvrditi
od dana dobivanja odobrenja za samostalno obavljanje profesionalne djelatnosti.

Član 62.

Svojstvo osiguranika - osobe, koja samostalno osobnim radom obavlja
privrednu djelatnost (član 67. Zakona), utvrđuje Ispostava Republičkog
fonda na osnovi prijave samog osiguranika s danom upisa u registar, odnosno.
evidenciju osoba, koje obavljaju odnosnu djelatnost.

Osiguranici iz stavka 1. ovog člana uz prijavu na zdravstveno osiguranje,
dužni su podnijeti liječnićku svjedodžbu o radnoj sposobnosti i izvod iz
registra. odnosno, evidencije o registraciji djelatnosti.

Član 63.

Svojstvo osiguranika - poljoprivrednika utvrđuje Ispostava Republičkog
fonda na osnovi prijave koju podnosi sam poljoprivrednik.

Svojstvo člana domaćinstva osiguranika - poljoprivrednika stiče se danom
rođenja člana domaćinstva, odnosno, danom stupanja u domaćinstvo na drugi
način (že- nidba, udaja, usvojenje i sl.).

Član 64.

Svojstvo osiguranika - borca narodnooslobodilačkog rata i s njima izjednačene
osobe (člana 70. i 71. Zakonže) utvrđuje se na osnovi prijave na osiguranje,
koju podnosi organ uprave nadležan za pitanja boraca i vojnih invalida
u skladu s ugovorom iz člana I09. Zakona.

Član 65.

Svojstvo osiguranika za osobe iz člana 73. Zakona, utvrđuje lspostava
Republičkog fonda na osnovi spiskova ili prijave na osiguranje, koju podnosi
nadležni fond srednjeg i visokog obrazovanja.

Član 66.

Svojstvo osiguranika iz člana 74. i 75. Zakona, utvrđuje Ispostava Republičkog
fonda na osnovi spiskova koje podnose nadležne nrganizacije, odnosno, organi
iz članka 107. Zakona.

Član 67.

Svojstvo osiguranika - osobe, kojoj zdravstverka zaštita nije osigurana
po drugom osnovu (član 76. stav 1. Zakona), utvrđuje Ispostava Republičkog
fonda na osnovi prijave na osiguranje koju podnosi općinski organ uprave
nadležan za poslove socijalne zaštite.

Svojstvo osiguranika - osobe, koje imaju sredstva za izdržavanje, a
kojima zdravstvena zaštita nije osigurana po drugoj osnovi (član 76. stavak
3. Zakona), utvrđuje Ispostava Republičkog fonda, na osnovi pismenog zahtjeva
(prijave), koji podnosi sam osiguranik.

Svojstvo osiguranika iz stava 2. ovog člana može se utvrditi samo osobama
koje imaju stalno prebivalište na području Republike i to od dana prestanka
ranijeg osiguranja po drugom osnovu.

Ako je od dana prestanka ranijeg osiguranja do dana podnošenja zahtjeva
za utvrđenje svojstva osiguranika -osobe iz stavka 2. ovog člana prošlo
šest ili više mjeseci. svojstvo osiguranika utvrdit će se šest mjeseci
unatrag od dana podnošenja zahtjeva.

Član 68.

Svojstvo osiguranika - osobe izvan radnog odnosa utvrđuje Ispostava
Republičkog fonda na osnovi prijave na osiguranje, koju podnosi Područna
s!užba Republičkog zavoda za zapošljavanje Hrvatske (u daljnjem tekstu:
Zavod za zapošljavanje).

Član 69.

Svojstvo osiguranika - jugoslavenskog državljana, zaposlenog kod stranih
diplomatskih i drugih predstavništava, utvrđuje se na zahtjev osiguranja.

Uz prijavu na osiguranje mora se podnijeti liječnička svjedodžba o sposobnosti
za rad i potvrda o zaposlenju.

Član 70.

Kod utvrđivanja prava na zdravstvenu zaštitu za djecu osiguranika -
radnika iz člana 64. stavak 3. i 4. Zakona,, osiguranlk je dužan podnijeti
Ispostavi Republičkog fonda ocjenu invalidske komisije.

Član 71.

Svojstvo osiguranika iz člana 57. točke 7. i iz člana 59 Zakona, utvrđuje
Ispostava Republičkog fonda na osnovi prijave na osiguranje, koju podnosi
osiguranik za sebe, odnosno, za članove svoje porodice

Član 72.

Osiguranicima Republičkog fonda, u smislu člana 64. Zakona ne smatraju
se djeca - osiguranika, koja se nalaze privatno na školovanju u inozemstvu,
za vrijeme trajanja toga školovanja.

Osobe iz stavka I. ovog člana po prestanku školovanja stiču svojstvo
osiguranika Republičkog fonda, ako se u roku od 30 dana od dana izvršene
nostrifikacije svjedodžbe o završenom školovanju prijave Zavodu za zapošljavanje.

Djeca korisnika iz stavka I. ovog člana stječu svojstvo osiguranika
prema odredbi člana 76. Zakona.

Član 73.

Kada je stjecanje svojstva osiguranika Republičkog fonda uvjetovano
uzdržavanjem u smislu člana 65. Zakona, smatra se, da osiguranik - radnik
uzdržava članove svoje porodice, kada odnosni član porodice, koji nema
vlastitih prihoda dovoljnih za svoje uzdržavanje, živi u zajedničkom domaćinstvu
s osiguranikom - radnikom ili mu osiguranik - radnik sredstva za uzdržavanje
osigurava na neki drugi način.

Smatra se, da član porodice nema vlastitih prihoda dovoljnih za svoje
uzdržavanje ako, u času priznavanja svojstva člana porodice iz stavka 1.
ovog člana, ima bilo kakav prihod (npr. od poljoprivredne djelatnosti,
od imovine, od igara na sreću i sl.) koji je manji od 70% zajamčenog osobnog
dohotka važećeg za mjesec koji prethodi mjesecu priznavanja svojstva člana
porodice.

Član 74.

Svojstvo člana porodice, utvrđeno prema članu 74. ovog Pravilnika, prestaje
danom nastanka promjene imovinskog cenzusa propisanog tim članom.

Član porodice iz stavka I. ovog člana, dužan je prijaviti svaku
promjenu koja je izmjenila propisani imovinski cenzus, a Stručna služba
Republičkog fonda po službenoj dužnsti obavit će kontrolu, da li je do
takve promjene došlo.

2. Posebni uvjeti za korištenje prava iz zdravstvenog osiguranja

Član 75.

Osiguranik Republičkog fonda ostvaruje pravo na zdravstvenu zaštitu
i druga prava iz zdravstvenog osiguranja na osnovi ovjerovljene iskaznice.

Iskaznica se ovjerovljuje na način propisan općim aktom Republičkog
fonda.

Član 76.

Kada se stjecanje i korištenje prava uvjetuje trajanjem osiguranja u
Republičkom fondu, to se pravo stiče, odnosno, koristi, pod uvjetom da
je osiguranik bio zdravstveno osiguran najmanje 9 mjeseci neprekidno ili
18 mjeseci s prekidima za posljednje dvije godine, ako Zakonom i ovim Pravilnikom
nije drugačije određeno.

Član 77.

U vrijeme prethodnog osiguranja iz člana 77. ovog Pravilnika, računaju
se razdoblja obaveznog zdravstvenog osiguranja u svojstvu osiguranika u
bilo kojoj zajednici zdravstvenog osiguranja u SFR Jugoslaviji.

U vrijeme prethodnog osiguranja računaju se i razdoblja osiguranja navršena
po međunarodnim sporazumima

- konvencijama o socijalnom osiguranju.

Pri utvrđivanju neprekidnosti osiguranja smatrat će se da osiguranje
nije prekinuto u slučaju prekida rada, ako do novog zaposlenja nije proteklo
više od 30 dana, odnosno, ako se osiguranik u tom roku prijavio Zavodu
za zapošljavanje.

Zaposlenje neposredno prije stupanja na odsluženje vojnog roka u Jugoslavenskoj
narodnoj armiji smatra se neprekinutim i zbraja se sa vremenom zaposlenja
po odsluženju vojnog roka, odnosno, po prestanku nesposobnosti uslijed
bolesti, zbog koje je došlo do otpuštanja sa vojne službe u Jugoslavenskoj
narodnoj armiji, ako do ponovnog stjecanja svojstva osiguranika nije proteklo
više od 30 dana, odnosno, ako se osiguranik u tom roku prijavio Zavodu
za zapošljavanje.

Vrijeme zaposlenja neposredno prije odlaska u inozemstvo radi stupanja
u radni odnos u smislu člana 57. točke 7. Zakona, za osobe, koje za to
vrijeme nisu osigurane po Zakonu i ovom Pravilniku, smatra se neprekinuto
i zbraja se sa vremenom zaposlenja po povratku u SFR Jugoslaviju, ako od
povratka do ponovnog stjecanja svojstva osiguranika nije proteklo više
od 30 dana, odnosno, ako se osiguranik u tom roku prijavio Zavodu za zapošljavanje.

Kod utvrđivanja prethodnog osiguranja u smislu odredbe ovog člana, rad
sa skraćenim radnim vremenom po posebnim propisima, izjednačava se s punim
radnim vremenom.

3. Ostvarivanje zdravstvene zaštite

Član 78.

Pri ostvarivanju zdravstvene zaštite prema Zakonu, Statutu i posebnom
općem aktu, osiguranicima se osigurava korištenje svih oblika te zaštite,
uz primjenu suvremenih znanstvenih medicinskih metoda i sredstava.

4. Ostvarivanje naknade osobnog dohotka zbog privremene spriječenosti
- nesposobnosti za rad

Član 79.

Naknadu osobnog dohotka zbog privremene sprijećenosti - nesposobnosti
za rad, koju osiguranici - radnici ostvaruju na teret sredstava Republičkog
fonda, obračunava i isplaćuje poduzeće, odnosno, druga pravna osoba osiguranika
- radnika.

Za osiguranike - radnike zaposlene kod privatnih poslodavaca, za osiguranike
- osobe koje osobnim radom samostalno obavljaju privrednu, odnosno, neprivrednu
djelatnost, naknadu osobnog dohotka iz stavka I. ovog člana, obračunava
i isplaćuje Ispostava Republičkog fonda.

Član 80.

O pravu na naknadu osobnog dohotka zbog privremene spriječenosti za
rad u svezi s korištenjem zdravstvene zaštite, odlučuje se, u pravilu,
bez donošenja pismenog rješenja, na osnovi izvještaja o trajanju privremene
spriječenosti za rad (hranarinska doznaka) koju izdaje izabrani liječnik
primarne zdravstvene zaštite.

Izabrani liječnik iz stavka I. ovog člana, utvrđuje početak i prestanak
privremene spriječenosti za rad za prvih 30 dana spriječenosti i to za
svaki pojedini slučaj spriječenosti za rad, suglasno odredbama ovog Pravilnika
i općeg akta Republičkog fonda.

Član 81.

Izabrani liječnik iz člana 80. ovog Pravilnika, koji je kod osiguranika
utvrdio početak i prestanak privremene spriječenosti za rad, popunjava
i izdaje osiguraniku izvještaj o trajanju privremene spriječenosti - nesposobnosti
za rad, koji je propisan općim aktom Republičkog fonda.

Kad izabrani liječnik utvrdi, da je kod osiguranika prestala privremena
spriječenost za rad, u izvještaj upisuje datum prestanka privremene spriječenosti
za rad i šifru završne dijagnoze.

Šifre, početne i završne dijagnoze, unose se u izvještaj prema međunarodnoj
klasifikaciji bolesti, ozljeda i uzroka smrti.

Član 82.

Izvještaj o trajanju privremene spriječenosti za rad osiguranika izdaje
se:

1. ako je privremena spriječenost za rad trajala kraće vrijeme (manje
od 30 dana) - posljednjeg dana trajanja privremene sprijećenosti za rad,
odnosno, posljednjeg dana u mjesecu,

2. ako je privremena spriječenost za rad trajala preko 30 dana i duže
- posljednjeg dana u mjesecu, odnosno, posljednjeg dana trajanja privremene
spriječenosti za rad,

3. za osiguranicu, koja je na porodiljskom dopustu, izvještaj se izdaje
prilikom nastupa na porodiljski dopust i to za cijelo razdoblje porodiljskog
dopusta.

Član 83.

Isplata naknade osobnog dohotka osiguraniku - radniku koji u smislu
člana 9. ovog Pravilnika radi skraćeno radno vrijeme, obavlja se na osnovi
ocjene liječničke komisije Republičkog fonda. ili izvještaja pravne osobe
da je radnik radio skraćeno radno vrijeme (obrazac ER-29) i izvještaja
o privremenoj spriječenosti za rad.

Član 84.

Osiguraniku koji prima naknadu osobnog dohotka za vrijeme privremene
spriječenosti za rad, naknada se obustavlja:

1. ako namjerno sprečava ozdravljenje, odnosno, osposobljavanje zs rad,

2. ako za vrijeme spriječenosti za rad prlma osobni dohodak ili se bavi
djelatnošću u cilju privređivanja, ako ovim Pravilnikom nije drugačije
propisano,

3. ako se bez opravdanog razloga ne odazove na određeni pregled ili
liječenje, odnosno na pregled stručno-medicinskom organu vještačenja Republičkog
fonda,

4. za vrijeme dok se nalazi na izdržavanju kazne zatvora odnosno, mjere
obaveznog čuvanja i liječenja do 6 mjeci.

Član 85.

Smatrat će se da osiguranik namjerno sprečava ozdravljenje, odnosno,
osposobljavanje za rad, u smislu člana 84. točka 1. ovog Pravilnika, ako
za vrijeme privremene spriječenosti za rad:

- ne provodi propisanu terapiju i ne pridržava se upute liječnika o
uzimanju lijekova. rehabilitaciji, mirovanju i sl.,

- ako napusti stalno mjesto liječenja. odnosno rada, bez odobrenja svog
izabranog liječnika, odnosno liječničke komisije Republičkog fonda.

Da li osiguranik namjerno sprečava ozdravljenje u smislu stavka 1. ovog
člana, nalaz i mišljenje daje izabrani liječnik, odnosno, liječnička komisija
Republičkog fonda.

Kada se utvrdi da je osiguranik namjerno sprečavao ozdravljenje, odnosno,
osposobljavanje za rad, naknada osobnog dohotka obustavlja se od dana nastalih
okolnosti iz stavka 1. ovog člana i to za ćitavo vrijeme trajanja tih okolnosti.

Član 86.

Smatrat će se da u smislu člana 84. toćka 2. ovog Pravilnika, osiguranik
za vrijeme privremene spriječenosti za rad prima osobni dohodak ako:

- prima osobni dohodak od svoje ifi druge organizacije, odnosno od poslodavca,

- prima mirovinu, odnosno privremenu naknadu po propisima o mirovinskom
i invalidskom osiguranju,

- bavi se kućnom ili drugom djelatnošću u cilju privređivanja,

- prima osobni dohodak po osnovi ugovora o djelu ili u dopunskom radu.

Osiguraniku se obustavlja naknada osobnog dohotka za sve vrijeme za
koje prima osobni dohodak, mirovinu ili se bavi privređivanjem na drugi
način.

Član 87.

Smatrat će se da se osiguranik neopravdano nije odazvao na pregled ili
liječenje u smislu člana 84. točke 3. ovog Pravilnika, ako se zakazanog
dana nije javio na pregled ili liječenje liječniku, organizaciji zdravstva
ili liječničkoj komisiji Republičkog fonda, a osiguranik nije bio spriječen
višom silom da se javi (stanje bolesti, smrt u porodici, poplava, potres
i sl.).

Osiguraniku koji se neopravdano nije javio na pregled ili liječenje
obustavlja se isplata naknade osobnog dohotka, od dana kada se trebao javiti
na pregled ili liječenje.

Član 88.

Ako osiguranik. koji prima naknadu osobnog dohotka stupio na izdržavanje
kazne zatvora, odnosno smješten u ustanovu radi čuvanja i liječenja, naknada
se obustavlja danom stupanja na izdržavanje kazne zatvora, odnosno, čuvanja
i liječenja.

Ako izdržavanje kazne zatvora, odnosno čuvanje i liječenje nije trajalo
duže od 6 mjeseci, a osiguranik je zadržao svojstvo radnika u radnom odnosu,
pripada mu naknada osobnog dohotka od dana javljanja u organizaciju, ako
se u roku od tri dana po otpuštanju iz zatvora. odnosno iz ustanove u kojoj
se nalazio na čuvanju i liječenju javio svojoj organizaciji, i ako kod
njega, po mišljenju liječnika postoji privremena spriječenost za rad.

Član 89.

O obustavljanju isplate naknade osobnog dohotka u smislu člana 84.-88.
ovog Pravilnika, koja se isplaćuje na teret sredstava Republičkog fonda,
izdaje se pismeno rješenje protiv kojeg osiguranik ima pravo žalbe Direkciji
Republičkog fonda.

Kada po mišljenju izabranog liječnika, odnosno liječničke komisije Republičkog
fonda, prestanu razlozi za obustavu naknade iz člana 84. - 88. ovog Pravilnika,
ili kada osiguranik podnese zahtjev za ponovno uspostavljanje isplate naknade
osobnog dohotka, a u postupku se utvrdi da su prestali razlozi za obustavu
isplate naknade, Ispostava Republičkog fonda će donijeti rješenje o ponovnom
uspostavljanju naknade osobnog dohotka. Protiv ovog rješenja korisnik ima
pravo žalbe Direkciji Republičkog fonda.

Član 90.

Kada je invalidska komisija Republičkog fonda mirovinskog i invalidskog
osiguranja radnika Hrvatske kod osiguranika. koji prima naknadu osobnog
dohotka za vrijeme privremene spriječenosti za rad, utvrdila invalidnost,
naknada se obustavlja s danom kada je invalidska komisija utvrdila da je
kod osiguranika nastupila invalidnost, odnosno opasnost od invalidnosti
(od dana pregleda invalidske komisije).

5. Ostvarivanje drugih novčanih naknada i pomoći

5.1.Zajednička odredba

Član 91.

Naknada prijevoznih troškova, putnih troškova, pogrebnih troškova, posmrtna
pomoć i pomoć za opremu novorodenčeta isplaćuje se na teret sredstava Republičkog
fonda bez donošenja pismenog rješenja, na naćin propisan ovim Pravilniknm

5.2. Ostvarivanje naknade za troškove prijevoza te smještaja i prehrane

Član 92.

Kada se osiguranik radi korištenja zdravstvene zaštite koristi prijevoznim
sredstvom, suglasno odredbama člana 39. do 50. ovog Pravilnika, pripada
mu pravo na naknadu troškova prijevoza, te pravo na naknadu troškova smještaja
i prehrane (dnevnica).

Član 93.

Pravo na naknadu putnih troškova u vezi s korištenjem zdravstvene zaštite
i ostvarivanja drugih prava iz zdravstvenog osiguranja. osiguranici ostvaruju
u Republičkom fondu na osnovi putnog naloga i dokaza o izvršenom prijevozu.

Na putni nalog izabrani lijećnik. odnosno, liječnik druge organizacije
zdravstva obavezno upisuje dijagnozu bolesti, prijevozno sredstvo, konstataciju
da li je potreban pratilac, kao i druge podatke potrebne za obračunavanje
troškova prijevoza.

Iznimno. u hitnom slučaju, osiguranici mogu ostvariti pravo na naknadu
putnih troškova do najbliže organizacije zdravstva bez izdatog putnog naloga
pod uvjetom, da organizacija zdravstva koja je primila osiguranika potvrdi
da je prijevoz bio neophodan.

Osiguranik koji je organizaciji zdravstva ili stanici za hitnu pomoć
platio prijevoz sanitetskim kolima, ima pravo na povrat troškova prijevoza
sanitetskim kolima, odnosno kolima hitne pomoći, samo u slučajevima ako
je prijevoz izvršen u skladu s članom 48. ovog Pravilnika.

Iznimno od odredbe iz stavka 1. ovog člana osiguranik koji putuje u
organizaciju zdravstva radi hemodijalize, ima pravo na naknadu troškova
prijevoza auto-taksijem, pod uvjetom da liječnik odjela za hemodijalizu
potvrdi da je prijevoz auto-taksijem bio neophodna potreba, s obzirom na
zdravstveno stanje korisnika.

Član 94.

Naknada za troškove hrane i smještaja i naknada za truškove prijevoza,
isplaćuje se na osnovi putnog naloga koji je izdat u smislu člana 93. ovog
Pravilnika.

Naknada troškova prijevoza kolima hitne pomoći, sanitetskim kolima,
odnosno, auto-taksijem, isplaćuje se na osnovi računa o izvršenom prijevozu
koji je ovjerovio liječnik prilikom prijema osiguranika na liječenje, odnosno,
pregled.

5.3. Ostvarivanje naknade pogrebnih troškova i posmrtne pomoći

Član 95.

Prema odredbama člana 54. i 57. ovog Pravilnika, osoba koja je izvršila
pokop ostvaruje pravo na naknadu pogrebnih troškova na osnovi dokaza o
smrti (izvod iz matične knjige umrlih) i dokaza o izvršenom pokopu osiguranika
(račun o izvršenom pokopu ili kremiranju).

Član 96.

Članovi porodice osiguranika prema članu 58. ovog Pravilnika,
ostvaruju pravo na posmrtnu pomoć na osnovi dokaza o smrti osiguranika
(izvod iz matične knjige umrlih) i potvrde o osobnom dohotku osiguranika.
koji u času smrti nije bio na bolovanju. Za slučaj smrti osiguranika umirovljenika,
potrebno je priložiti potvrdu o visini mirovine koju je osiguranik primio
za zadnji mjesec.

5.4. Ostvarivanje prava na pomoć za opremu novorođenčeta

Član 97.

Prema odredbama članova 51. do 53. ovog Pravilnika, pomoć za opremu
novorodenčeta isplaćuje se na osnovi potvrde o danu očekivanog poroda,
odnosno, ako se pomoć isplaćuje poslije rođenja djeteta, na osnovi izvoda
iz matične knjige rođenih.

6. Zaštita prava iz zdravstvenog osiguranja

Član 98.

Prava na novčane naknade i pomoći osiguranici ostvaruju u pravilu, kod
Ispostave Republičkog fonda.

Određena prava. na osnovi Zakona osiguranici ostvaruju neposredno kod
pravnih osoba kod kojih su zaposleni, odnosno, kod privatnog poslodavca.

Član 99.

O pravu na naknadu osobnog dohotka zbog privremene spriječenosti - nesposobnosti
za rad u vezi s korištenjem zdravstvene zaštite odlućuje se, u pravilu.
bez donošenja rješenjja, na osnovi pribavljene ocjene izabranog liječnika,
odnosno liječničke komisije Republičkog fonda.

Kada se isplata naknade osobnog dohotka zbog privremene spriječenosti
za rad i ostale naknade i pomoći vrši na osnovi podnijetih dokaza, bez
donošenja pismenog rješenja. Ispostava Republičkog fonda je na zahtjev
osiguranika dužna izdati pismeno rješenje.

Član 100.

Poduzeća, odnosno druge pravne osobe, te privatni poslodavci, kod utvrđivanja
prava na novčane naknade u vezi s korištenjem zdravstvene zaštite, dužni
su mišljenje i ocjenu izabranog liječnika i liječničke komisije Republičkog
fonda prihvatiti kao stručno vještačenje.

Član 101.

Radi zaštite prava iz ovog Pravilnika osiguranicima se osigurava dvostepenost
rješavanja u postupku pokrenutom na njihov zahtjev.

Na rješenje Ispostave Republičkog fonda o pravu n zdravstvenu zaštitu
i druga prava iz zdravstvenog osiguranja koje nije konačno u upravnom postupku,
osiguranik ima pravo žalbe Direkciji Republičkog fonda.

Rješenje Direkcije Republičkog fonda je konačno. Ako osiguranik nije
zadovoljan konačnim rješenjem, ima pravo tražiti zaštitu pred redovnim
sudom mjesno nadležnim za sjedište Ispostave Republičkog fonda, koja je
donijela prvostepeno rješenje.

Član 102.

U postupku rješavanja prava osiguranika na naknadu osobnog dohotka zbog
privremene nesposobnosti za rad ili prava na neki od oblika, odnosno, mjera
zdravstvene zaštite, Stručna služba Republičkog fonda obavezna je pribaviti
mišljenje i ocjenu nadležnog stručno-medicinskog organa vještačenja.

Mišljenje i ocjena stručno-medicinskog organa iz stavka 1. ovog člana,
smatra se obvezujućom za odlučivanje o odnosnom pravu.

Član 103.

U postupku rješavanja o pravima iz zdravstvenog osiguranja primjenjuju
se odredbe Zakona o općem upravnom postupku ako Statutom Republičkog fonda
i ovim Pravilnikom nije drugačije određeno.

7. Dospjelost prava i rokovi

Član 104.

Osiguraniku - radniku zahtjev za isplatu naknade osobnog dohotka dospijeva
danom, kojim dospijeva isplata osobnog dohotka u poduzeću, odnosno, organizaciji
za odnosni mjesec.

Osiguraniku - osobi koja samostalno osobnim radom obavlja privrednu,
odnosno, neprivrednu djelatnost i osiguraniku - radniku zaposlenom kod
tih osoba i drugih privatnih poslodavaca. zahtjev za isplatu naknade osobnog
dohotka dospijeva posljednjeg dana u mjesecu

Član 105.

Zahtjev za isplatu pomoći za opremu novorođenčeta, ako nije isplaćena
prije rođenja djeteta, dospijeva danom rođenja djeteta.

Zahtjev za isplatu naknade pogrebnih troškova i posmrtne pomoći dospijeva
na dan smrti osiguranika.

Zahtjev za isplatu putnih troškova i troškova prijevoza dospijeva na
dan kada je putovanje završeno.

Zahtjev za isplatu naknade troškova nastalih u vezi s ostvarivanjem
zdravstvene zaštite dospijeva na dan kada je završeno korištenje zdravstvene
zaštite.

Član 106.

Zahtjev za ostvarivanje prava na novčane naknade, pomoći i ostala prava
po Zakonu i ovom Pravilniku zastarijeva po isteku roka od tri godine od
dana dospjelosti prava.

IV. PRIJELAZNE I ZAVRŠNE ODREDBE

Član 107.

Osiguranici koji na dan kad se počne primjenjivati Statut Republičkog
fonda i ovaj Pravilnik koriste prava iz zdravstvenog osiguranja stečena
prema propisima koji su vrijedili do tog dana, koriste od tog dana ta prava
prema odredbama Statuta Republičkog fonda i ovog Pravilnika, ako je ono
povoljnije za osiguranika.

Osiguranici iz stavka 1. ovog člana, koji po odredbama Statuta Republičkog
fonda i ovog Pravilnika ne ispunjavaju propisane uvjete za korištenje prava
koje im je priznato po ranijim propisima, produžuju započeto korištenje
tog prava po odredbama Statuta Republičkog fonda i ovog Pravilnika kao
da ispunjavaju uvjete propisane tim propisima.

Član 108.

O žalbama izjavljenim na rješenja o pravima iz zdravstvenog osiguranja,
donijetim do dana stupanja na snagu ovog Pravilnika, rješava Direkcija
Republičkog fonda po postupku predviđenom Statutom Republičkog fonda i
ovog Pravilnika.

Član 109.

Početkom primjene odredaba ovog Pravilnika prestaju vrijediti odredbe
samoupravnih općih akata samoupravnih interesnih zajednica zdravstva i
zdravstvenog osiguranja radnika i poljoprivrednika, odnosno, Samoupravne
interesne zajednice zdravstva i zdravstvenog osiguranja samostalnih zanatlija,
ugostitelja i prijevoznika Hrvatske, te Saveza samoupravnih interesnih
zajednica zdravstva i zdravstvenog osiguranja Hrvatske, kojima su na drugačiji
način uređena prava osiguranika i način njihovog ostvarivanja.

Član 110.

Ovaj Pravilnik stupa na snagu osmoga dana od dana objave u "Narodnim
novinama"

Klasa: 502-O1/90-Ol/39

Urbroj : 338-04-90-1

Zagreb, 4. prosinca 1990.

Predsjednik Skupštine Republičkog fonda

**prof. dr. sci. Mate Granić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)

Pravilnik, NN 55/1990-1081